पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. कोई जूडो-कराटे के मुख्य स्टेप्स सीखने के लिए मशक्कत कर रहा है तो कोई योगासन व व्यायाम करना सीख रहा है। यह नजारा शनिवार को गोहाना रोड स्थित बलिदान भवन में युवकों के लिए चल रहे चरित्र निर्माण एवं आधुनिक व्यायाम प्रशिक्षण शिविर में देखने को मिला।
शिविर में दस साल से लेकर 20 साल तक के करीब 150 शिविरार्थियों को योगासन, तलवार, प्राणायाम, योगासन, संध्या हवन, अष्टांग योग गतिविधियों के बारे में जानकारी दी गई। साथ ही, नैतिकता व देशभक्ति की भावना अंकुरित करने का प्रयास किया गया। शिविर संयोजक देशराज आर्य ने बताया कि नौ जून को सुबह 10 बजे शिविर का समापन समारोह होगा। इसमें आर्य वीर विभिन्न गतिविधियों में अपनी बेहतरीन प्रस्तुति देंगे।
शिविरार्थियों ने लाठी चलाना सीखा
रोहतक. सार्वदेशिक आर्य युवक परिषद एवं महिला समता मंच के संयुक्त तत्वावधान में टिटोली स्थित इंद्रवेश विद्यापीठ में चले रहे राष्ट्रीय कन्या चरित्र निर्माण शिविर के तीसरे दिन शिविरार्थियों ने लाठी चलाना सीखा। बेटी बचाओ अभियान की राष्ट्रीय अध्यक्ष एवं महिला समता मंच की प्रधान पूनम आर्या ने बताया कि सात बिन्दुओं को अपनाकर ही राष्ट्र का नव-निर्माण हो सकता है।
जातिवाद मुक्त समाज, सांप्रदायिकता मुक्त, पाखंड मुक्त, नशा, भ्रष्टाचार, महिला उत्पीड़न और शोषण मुक्त समाज की स्थापना करके ही हम शहीदों के सपनों के भारत का निर्माण कर सकते हैं। शिविर संयोजक प्रवेश आर्या ने बताया कि राष्ट्रीय पदक विजेता सुमन आर्या, राजकुमारी आर्या, पूजा आर्या और ममता आर्या योग का प्रशिक्षण दे रही हैं। वहीं, कीर्ति आर्या, ज्योति आर्या, सोनिया आर्या जूडो कराटे, व्यायाम व लाठी चलाना सीखा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn